text: Hvussu fáa vit ung at lesa meira?
text: #000000
text: Á Býarbókasavninum hava tey í seinastuni spílað seg út fyri at røkka yngru lesarunum. Í tí sambandi hava tey fingið eitt spildurnýtt ungdómsbókasavn, og næsta stig er at stovna lesibólkar fyri ung.
text: #000001
text: - Ungdómsbókasavnið er ein roynd at geva teimum ungu meira rúmd á bókasavninum. Tey ungu hava altíð havt meir tilvildarligt rúm her á Býarbókasavninum. Vit vilja fegin hava tey at koma inn her til okkara at lesa og at lána bøkur, men gjarna eisini fyri at sita og gera skúlating, spæla borðspøl o.a. Okkara mál er at fáa tey ungu til at gerast brúkarar av bókasavninum, greiðir Vígdis Bjarnadóttir, bókavørður frá.
text: #000002
text: Næsta stigið aftaná at fáa ungdómsbókasavnið til høldar, er at seta brúkararnar saman við sjálvum bókunum fyri at stovna lesiringar fyri ung.
text: #000006
text: - Vit hava sum mál at fáa børn og ung at lesa meira, og ein liður í tí er at stovna lesibólkar fyri ung, har tey kunnu savnast um góðu bøkurnar.
text: #000007
text: Hví er tað gott at vera við í lesibólki?
text: #000008
text: - Tað er einsligt at lesa. Ein kann ganga við nógvum tankum, tá ein hevur lisið eina bók. Tá er gott at kunna deila sítt áhugamál við onnur, t.d. í einum lesibólki. Harafturat er tað gott fyri tað sosiala. At fáa nýggjar vinir og ein nýggjan felagsskap.
text: #000009
text: Hanne Magnussen, bókavørður, sigur, at tað ofta er tað sama mynstrið, ið vísir seg millum ung.
text: #000010
text: - Ung lesa sera lítið. Børn lesa ofta nógv, men so dalar áhugin, tá tey gerast eitt sindur eldri.
text: #000011
text: Hetta vil Býarbókasavnið fegið gera nakað við.
text: #000012
text: - Men okkum manglar lesarar til lesiringarnar. Tað eru serliga tey 14-18 ára gomlu, sum mangla. Vit hava fingið nakrar fyrispurningar frá ungum, sum eru eldri og yngri enn júst hesin aldursbólkurin, men tað skulu helst vera eini 5-6 í hvørjum bólki, fyri at vit kunnu stovna lesibólkarnar. Tí vilja vit fegin frætta frá øllum ungum, sum eru glað fyri at lesa og kundu hugsað sær at roynt at verið við í einum lesibólki.
text: #000013
text: Ætlanin er, at lesibólkarnir hittast á ungdómsbókasavninum eina ferð um mánaðin kl. 18.30-20. Býarbókasavnið samskipar arbeiðið við at stovna lesibólkarnar, og ungdómsbókavørðurin verður til staðar fyri at leggja lag tá, tá lesibólkarnir hittast fyrstu ferð, síðan koyra lesibólkarnir sjálvir.
text: #000015
text: Set teg í samband við Býarbókasavnið, um tú ynskir at luttaka í einum lesibólki fyri ung: bbs@bbs.fo og 302030.
text: #000016
text: Føroyar lesa skal vera við til at skapa lesigleði, seta føroyska málið í miðdeplin og skapa karmar fyri eini góðari lesimentan.
text: #000017
text: Um Føroyar lesaUpprunin til Føroyar lesaEndamáliðSamstarviðLesivanakanninginTemaSummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanumFilmar um lesingSkúlabókavørðurinLærarinNámslektarinNámsfrøðingurinLandsstýrismaðurinMaria og RonjaLesandi skiparinSambandBókaslúkurinMore
text: #000018
text: SummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanum
text: #000019